Komora ríšskej kultúry

Komora ríšskej kultúry (po nemecky Reichskulturkammer RKK) bola inštitúcia založená zákonom 22. septembra 1933 Ríšskym ministrom pre ľudovú osvetu a propagandu Josephom Goebbelsom a zároveň nástroj národnosocialistickej kultúrnej politiky na nivelizáciu všetkých oblastí kultúrneho života a na riadenie sociálnych a ekonomických potrieb ľudí činných v kultúre.

Predsedom bol Goebbels. Komora sa delila na 7 oddelení:
 Komora ríšskeho písomníctva (prezident do roku 1935: Hans Friedrich Blunck, neskôr: Hanns Johst)
 Komora ríšskeho filmu (prezident: Joseph Goebbels, neskôr Carl Froelich)
 Komora ríšskej hudby (prezident do roku 1935: skladateľ Richard Strauss, neskôr: Peter Raabe)
 Komora ríšskeho divadla (prezident do roku 1935: Otto Laubinger, neskôr: Rainer Schlösser)
 Komora ríšskej tlače (prezident: Max Amann)
 Komora ríšskeho rozhlasu (prezident: Horst Dreßler-Andreß)
 Ríšska komora výtvarných umení (prezident: Adolf Ziegler)

Kategória:Dejiny Nemecka
Kategória:Tretia ríša